



**Referat FAU-møte 09.01.23**

Desse møtte:

Reiel Haugland(leiar,10d), Gunnar Klakegg(9d), Frode Schanke(8c), Kirsti Solheim(vara, 8d), Karianne Åsland Håland(8b), Silje Vangsnes(9c), Tove Mette Øvrebø(9b), Kirsti Syltesæter(9a), Trine Haram(10b). Reiel leia møtet.

Hallgeir Hamre (rektor) og Eva Prestegård (ass.rektor og referent her) var også med på møtet.

Sak 1/23

Status på skulen etter brannen:

* «nyefløyen»: oppe held 10.steg +mottaksklassen til. Nede er det musikkrom, lærarkontor og klasserom til 9a. Det er framleis to klasserom på Førdehuset.
* Aulaområdet er stengt, mindre anbod med anbodsfrist er 10.01.23. Då er det fokus på oppgradering og opning, med ferdigstilling i veke 8. Her må laushimling skiftast ut. Det vil bli valt gode og moderne løysingar knytt til lys ol.
* Større anbod, glasgangen(senter for brannen), vil ta lengre tid – tidshorisont: skulestart-23.
* Det er ei utfordring å ikkje ha tilgang til aula for elevane og eit pauserom for lærarane.

Sak 2/23

Høyringssvar ang. Flytting til Hafstad:

FAU har motteke høyringssvar frå dei ulike rådsorgana ved skulen. Dette vart kort oppsummert i møtet. Frist for innspel er 20.januar-23. FAU-leiar la fram forslag til høyringssvar frå FAU. Dette er sendt ut til medlemmane i FAU i Visma, som vidareformidlar dette til sine klassar. Tilbakemeldingar og innspel vert gitt til FAU-leiar direkte. Frist 18.januar-23, kl 20.

Sak 3/23

Skuleturar (sak lagt fram av foreldregruppe på 8.steg):

Det vert stilt spørsmål ved kvifor avvikling av skuleturar er så ulik i kommunen. Nokre reiser på **ei** overnatting medan ander skular reiser til Polen i 10 dagar. Gratisprinsippet i skulen inneberer at alt som skjer i skulekvardagen skal vere gratis. I kroppsøvingsfaget/mat og helse har ein kompetansemål som kan «forsvare» ein skuletur med ei overnatting med eit fagleg innhald. Andre turar (klasseturar) er lagt til helgar og er fordeldrestyrte.

FAU: Gratisprinsippet bør vere det som er gjeldande for alle skulane. Kommunen bør gje retningslinjer for kva skulane i kommunen skal forholde seg til slik at det vert likt.